सामान खरीदने के साथ बिल जरूर लें उपभोक्ता
पहले वर्षों तक मिठाई डिब्बों में तौलकर दी जाती थी। लोग उसे खरीदते भी रहे। मिठाई के भाव में गत्ते का डिब्बा भी खरीदते रहे। लेकिन अब समाचार पत्रों के माध्यम से जागरूकता आई है। डिब्बे में मिठाई तौलने पर अब हम दुकानदार को टोक देते हैं।
उपभोक्ता के हितों का संरक्षण उन्हें जागरूक करके ही किया जा सकता है। जब वे अपने अधिकारों के बारे में जानेंगे तो उनके साथ चीटिंग अथवा ठगी की घटनाएं कमी आए जाएंगी। इसलिए गांव और जनपद स्तर पर उपभोक्ताओं को जागरूक करने के प्रयास करने की जरूरत है।
यह बात विधायक प्रतिनिधि डॉक्टर जय प्रकाश किरार ने राष्ट्रीय उपभोक्ता संरक्षण दिवस के कार्यक्रम में गुरुवार को बैडमिंटन हाल में कही। उन्होंने कार्यक्रम में उपभोक्ताओं के मौजूद न हाेने की बात भी उठाई। डॉ. किरार ने कहा कि सुबह दूध लेने से लेकर रात तक कितनी ही वस्तुओं का उपयोग किया जाता है, लेकिन बिल नहीं लिए जाते।
उसके बाद जिला पंचायत अध्यक्ष अनीता किरार, विधायक प्रतिनिधि डॉ. जयप्रकाश किरार, एसडीएम बीएस इवने, प्रभारी जिला आपूर्ति अधिकारी आरके शुक्ला ने वहां लगाई गई नापतौल विभाग, एलपीजी डिस्ट्रीब्यूटर की प्रदर्शनियों का भी निरीक्षण किया।
विभाग के बारे में दी जानकारी
न्यूनतम विल 77 यूनिट का कार्यक्रम में बिजली कंपनी के जेई एसआर पाली ने बताया कि हमें कम से कम 77 यूनिट बिजली का बिल देना होता है जब बिजली मीटर बंद पाया जाता है। इसके अलावा परिसर अथवा भवन बड़े होने पर आंकलित खपत भी बिल के साथ जोड़ी जाती है। वहीं खाद्य सुरक्षा अधिकारी संदीप वर्मा ने बताया कि दुकानदारों पर कभी भरोसा न करें ।
हवा से प्रभावित होती है तौल
नाप तौल विभाग सतपाल शर्मा ने बताया कि लकड़ी के तराजू और पत्थर के बांट पर रोक लगी हुई है । इसके अलावा लोहे के बांटो पर भी शील लगी होना चाहिए । वहीं ज्वेलर की दुकान पर इस बात का ध्यान रखें इलेक्ट्रानिक कांटा समतल जगह में रखा हुआ हो और उसके ऊपर की तरफ पंखा न चल रहा हो नहीं तो तौल प्रभावित हो सकती है।
उपभोक्ता दिवस पर आयोजित कार्यक्रम में लोगों को किया गया जागरुक।
उपभोक्ता दिवस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva